Հայաստանը յեղափոխութիւն կ՛ապրի: Յեղափոխութիւն մը, որ կոչուած է բարելաւել երկրի քաղաքական, տնտեսական, ընկերային կեանքը, վերացնել անվստահութեան մթնոլորտն ու փտածութիւնը, վերջ տալ շահագործումներուն, մենաշնորհումներուն, ժողովրդավարութեան ազատ ու խաղաղ ընթացքի խափանման փորձերուն ու վերջնականապէս քանդել արհեստական պատը ժողովուրդին եւ իշխանութիւններուն միջեւ: